नई दिल्ली| मुख्यमंत्री अरविंद केजरीवाल की अध्यक्षता में मंगलवार को हुई दिल्ली सरकार के कैबिनेट की बैठक में राष्ट्रीय राजधानी में 100 सेवाएं घर पर ही मुहैया कराने का फैसला कर इसकी निविदाएं आवंटित कर दी गईं। यह प्रक्रिया अगस्त के अंत से शुरू होगी। उपमुख्यमंत्री मनीष सिसोदिया ने बैठक के बाद कहा कि इससे पहले मंत्रिमंडल ने घर पर ही 40 सेवाएं मुहैया कराने का फैसला किया था, इसके बाद मंगलवार को इस सूची में 30 और जनसेवाएं जोड़ दी गईं।